CHEWA เปิดตัว “ชีวาทัย เกษตร-นวมินทร์” มูลค่า 1.7 พันลบ. ชูนวัตกรรม “Home Automation”
CHEWA เปิดตัว “ชีวาทัย เกษตร-นวมินทร์” มูลค่า 1.7 พันลบ. ชูนวัตกรรม “Home Automation”
CHEWA เปิดตัว “ชีวาทัย เกษตร-นวมินทร์” มูลค่า 1.7 พันลบ. ชูนวัตกรรม “Home Automation”
5 ส.ค. 2562

นายบุญ ชุน เกียรติ กรรมการผู้จัดการ บริษัท ชีวาทัย จำกัด จำกัด (มหาชน) หรือ CHEWA เปิดเผยว่า บริษัทได้เปิดตัวโครงการชีวาทัย เกษตร-นวมินทร์ โดยบริษัทยังได้ร่วมมือกับบริษัท COMMAX Company Limited เพื่อนำเทคโนโลยี Home Automation เช่น Smart Home Control, Gate Barrier Camera, Bluetooth Lift Control พร้อมฟังก์ชันเข้ามาช่วยอำนวยความสะดวกโครงการดังกล่าวอีกมากมาย และนอกจากโครงการดังกล่าวบริษัทยังได้ร่วมมือกับ COMMAX เพื่อนำเทคโนโลยี Home Automation เข้าไปใช้ในโครงการชีวาทัย ปิ่นเกล้า อีกด้วย
โดยบริษัท COMMAX Company Limited เป็นผู้เชี่ยวชาญ และผู้นำทางด้านระบบ Intercom, Video Phone, Smart Home System (IoT) ของโลก โดยบริษัทได้มีการเปิดมามากกว่า 50 ปี และมีตัวแทนจำหน่ายสินค้ามากกว่า 120 ประเทศทั่วโลก และ COMMAX ยังมีโรงงานผู้ผลิต Technology and Knowledge เป็นของตัวเอง ทำให้สามารถพัฒนาสินค้าทั้ง Hardware and Software ได้ตามความต้องการของลูกค้าบริษัท พร้อมทั้งยังได้มีรางวัลต่างๆ มากมาย ได้แก่ Reddot Design Award, iF Design Award, Good Design Award, IDEA Design Award
สำหรับโครงการชีวาทัย เกษตร-นวมินทร์ มูลค่า 1.7 พันล้านบาท เป็นคอนโดมิเนียมแบบอาคารสูง 25 ชั้น โดยมีจำนวนห้อง 649 ยูนิต พร้อมร้านค้า 5 ร้านในโครงการ ซึ่งมีที่จอดรถอยู่ที่ 49% ของโครงการ พร้อมทั้งโครงการดังกล่าวมีพื้นที่โครงการ 5-0-42.1 ไร่
อีกทั้งยังมีสิ่งอำนวยความสะดวกในโครงการอีกมากมาย ได้แก่ Stylish Lobby, Sky Infinity Edge Pool, Serene Garden, Private Vertical Garden, Active Studio, Inspirational Library,Co-Learning&amp; Co-Working Hub, Lifestyle Shop, Home Automation และ Shuttle Service รวมทั้งยังมีระบบรักษาความปลอดภัย ได้แก่ ระบบคีย์การ์ดบริเวณทางเข้าอาคาร, ระบบกล้อง CCTV พร้อมพนักงานรักษาความปลอดภัยตลอด 24 ชั่วโมง
พร้อมทั้งยังมีสถานที่ใกล้เคียง ได้แก่ เซ็นทรัลเฟสติวัล อีสต์วิลล์, เซ็นทรัลพลาซ่าลาดพร้าว,เมเจอร์รัชโยธิน,มหาวิทยาลัยเกษตรศาสตร์, มหาวิทยาลัยศรีปทุม,โรงพยาบาลวิภาวดี, โรงพยาบาลเปาโล,รถไฟฟ้าสถานีแยกเกษตร, รถไฟฟ้าสถานีบางบัว และทางด่วนรามอินทรา-อาจณรงค์ เป็นต้น
สำหรับแผนการเปิดตัวโครงการใหม่ในครึ่งหลังของปี 62 โดยในไตรมาส 3/62 บริษัทวางแผนเปิดโครงการ 3 โครงการ ได้แก่ โครงการชีวาทัย เกษตร-นวมินทร์ มูลค่าโครงการ 1.7 พันล้านบาท โครงการชีวารมย์ นครอินทร์ มูลค่าโครงการ 1.59 พันล้านบาท และโครงการชีวา บิซ โฮม เอกชัย-บางบอน มูลค่าโครงการ 765 ล้านบาท
ส่วนในไตรมาส 4/62 จะเปิดตัวจำนวน 4 โครงการ ได้แก่ โครงการชีวาทัย ปิ่นเกล้า มูลค่า 1.58 พันล้านบาท โครงการฮอลล์มาร์ค จรัญ 13 มูลค่าโครงการ 430 ล้านบาท โครงการชีวาโฮม กรุงเทพ-ปทุมธานี มูลค่าโครงการ 903 ล้านบาท และโครงการ ฮาร์ท สุขุมวิท 36 มูลค่าโครงการ 270 ล้านบาท
นายบุญ กล่าวถึงภาพรวมตลาดอสังหาริมทรัพย์ของประเทศไทยปีนี้ว่า ตลาดอสังหาริมทรัพย์ในปัจจุบันต้องเผชิญกับการเปลี่ยนแปลงหลายประการ ทั้งมาตรการควบคุมสินเชื่อเพื่อที่อยู่อาศัยที่เข้มงวดมากขึ้น ทั้งความไม่ชัดเจนของนโยบายรัฐฯที่อยู่ระหว่างการจัดตั้งรัฐบาล รวมถึงภาษี ที่ดินและสิ่งปลูกสร้างฉบับใหม่ที่คาดว่าจะประกาศใช้ในปี 63 ซึ่งยังคงอยู่ขั้นตอนการวางแผนและยังไม่เสร็จสิ้น ทำให้บริษัทได้รับผลกระทบจากการที่ลูกค้าชะลอการตัดสินใจซื้อสินค้ามากขึ้นด้วย และตลาดอสังหาริมทรัพย์ในกรุงเทพฯยังมีการแข่งขันสูงขึ้นอย่างต่อเนื่องโดยเฉพาะตลาดคอนโดมิเนียมระดับบน ทำให้ต้องระมัดระวังในการสรรหาที่ดินที่มีศักยภาพมากขึ้น รวมไปถึงการมองหาที่ดินเพื่อขยายตัวไปยังหัวเมืองใหญ่ๆ โดยมีแผนการสำรวจข้อมูลการขายและการตลาดในย่านนั้นๆ เพื่อประกอบการตัดสินใจซื้ออย่างละเอียด
“ปฏิเสธไม่ได้ว่าปีนี้เป็นปีที่ท้าทายสำหรับดีเวลอปเปอร์มาก และคาดว่าจะได้เห็นสงครามราคาในตลาดอสังหาริมทรัพย์เพื่อเร่งระบายสินค้าคงเหลืออย่างแน่นอน แต่สำหรับชีวาทัยเราไม่มีนโยบายเทขายตัดราคา เนื่องด้วยบริษัทสามารถบริหารจัดการสินค้าคงเหลือได้ดี โดยจะเห็นได้ว่าหลายๆ โครงการได้ชะลอการเปิดตัวโครงการไปบ้างเพื่อรอเวลาที่เหมาะสม ซึ่งชีวาทัยได้เตรียมพร้อมรับมือกับทุกสถานการณ์เพื่อให้สอดคล้องกับแผนกลยุทธ์ในเชิงรับตามภาวะตลาดในปัจจุบัน” นายบุญ กล่าว